K O R R A L D U S

Haapsalu,			   09. november 2011 nr 680

Haapsalu linna omandis olevale kinnisasjale 
reaalservituudi seadmine kinnistu Jaama tn 32 kasuks

OÜ Vivaberg on esitanud linnavalitsusele taotluse reaalservituudi seadmiseks Laskuri tänavamaale. Reaalservituudi seadmine on põhjendatud seoses vajadusega tagada OÜ Vivabergi omandis oleval kinnistul Jaama tn 32 paikneva kaubanduskeskuse tarbeks vajaliku kaubaautode laadimiseks ja liiklusohutuse tagamiseks ning kehtestatud detailplaneeringu elluviimiseks. Detailplaneeringu põhijoonisel ja seletuskirjas on nähtud ette Mulla tn 2 kinnistu eraldamine Laskuri tn 1 kinnistust tugimüüriga   nii, et oleks tagatud jalakäijate läbipääs (punkt 5.2 „Planeeritud heakorrastus“). Käesolevaks ajaks on kinnistute vaheline jalakäijate läbipääs rajatud, kuid kinnistute vahelist tugimüüri rajatud ei ole. Kaubaautode laadimine on ette nähtud parklakorruse allasõidu kõrvaloleval maa-alal (punktis 5.3 „Liiklus ja parkimine“). Kuna kaubaautode laadimisalas liiklemine (nii jala kui autoga) võib tekitada liiklusohtliku olukorra ning segab laadimisprotsessi, siis on otstarbekas anda see ala kaubanduskeskuse omaniku kasutusse ja hooldusse. 
Aluseks võttes Haapsalu Linnavolikogu 29.02.2008 otsusega nr 192 „Detailplaneeringu kehtestamine (Jaama tn 32, Lihula mnt 2a, Laskuri tn 1 ja lähiala, Haapsalu)“ kehtestatud detailplaneeringu ning juhindudes tsiviilseadustiku üldosa seaduse § 54 lg 2, asjaõigusseaduse § 61, § 641, § 172, § 173 lg 1, § 178 lg 1, lg 2, Haapsalu Linnavolikogu 29.05.2009 otsuse nr 278 „Volituste andmine linna omandis olevate kinnisasjade koormamiseks reaalservituudi ja isikliku kasutusõigusega“, kohaliku omavalitsuse korralduse seaduse § 30 lg 1 p 2 ning haldusmenetluse seadusest, Haapsalu Linnavalitsus 

k o r r a l d a b:

1.	Nõustuda ja seada kinnistu reg. nr. 1906632 (omanik OÜ Vivaberg,  katastriüksuse kohaaadress Jaama tn 32, Haapsalu, katastritunnus 18301:009:0078, suurus 2359 m2, sihtotstarve ärimaa) kasuks reaalservituudi seadmisega, teerajatise kasutamiseks ja kaubaautode laadimise korraldamiseks, Haapsalu linna omandis olevale kinnistule registriosa number 2670032 (katastriüksuse koha-aadress Laskuri tänava lõik 1, Haapsalu, katastritunnus 18301:009:0079, suurus 1193 m2, sihtotstarve transpordimaa). 
2. Seada käesoleva korralduse punktis 1 loetletud reaalservituut järgmiste tingimustega:
2.1. servituudiala ulatus on 122 m2, (lisatud asendiskeemil tähistatud servituudiala);
2.2. reaalservituudi ala esemeks on asfaltkattega tänavamaa osa;
2.3. reaalservituudi tasu on 3 % servituudi ala ulatuses Jaama tn 32 maa maksustamishinnast aastas;
2.4. reaalservituut seatakse viiekümneks (50) aastaks;
2.5. reaalservituudi lõpetamise aluseks on poolte kokkulepe või kehtestatud
detailplaneering või kohustuste mittetäimine;
2.6. reaalservituudi seadmisega kaasnevad kulud tasub OÜ Vivaberg.

3. OÜ Vivaberg kohustub:
3.1. tähistama servituudiala liikluskorraldusvahenditega, mis kooskõlastatakse eelnevalt Haapsalu Linnavalitsusega;
 3.2. hooldama aastaringselt servituudiala vastavalt linna heakorraeeskirjadele (s.h talihooldus); 
3.3. mitte paigaldama talihoolduse käigus koristatavat lund katastriüksuse Laskuri tn 1 tänavamaale ja Mulla tn 2 katastriüksusele;
3.5. ehitama omal kulul tugimüüri Mulla tn 2 katastriüksusega külgnevale servituudiala piirile 15. detsembriks.2011;
3.6. tagama servituudialale paigaldatud jäätmemahutite lukustamise;
3.7. pärast tugimüüri valmimist heakorrastama reaalservituudi ala ning taastama ümbritseval alal oma kulul tööde alustamisele eelnenud olukorra ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
3.8. tasuma rajatiste ehitamisel ja kasutamisel kahju kannatajatele võimaliku tekkiva kahju hüvitise, avarii ja selle likvideerimise käigus tekitatud kahju hüvitise reaalservituudi teostamisel kooskõlastama liikluskorralduses kehtestatavad piirangud;
3.9. maksma reaalservituudi eest tasu käesoleva korralduse punktis 2.3 nimetatud suuruses. Tasu makstakse alates reaalservituudi seadmise lepingu sõlmimisest 1 kord aastas kinnisasja omaniku poolt esitatavate arvete alusel 1. veebruariks järgneva aasta eest ette;
3.10. maksma reaalservituudi tasu uues suuruses, vastavalt maa korralise hindamise tulemusel kehtestatud maa maksustamishinnale, alates päevast, kui kinnisasja omanik teatab kirjalikult maa hinna muutumisest;
4. Kinnisasja omanik kohustub:
4.1	hoiduma tegevustest, mis takistab reaalservituudi sihipärast kasutamist;
4.2	teavitama õigustatud isikut kinnisasjale teiste isiklike servituutide või reaalservituutide seadmisest ja kinnisasja võõrandamisest.
5.Volitada aselinnapead Peeter Vikman´i sõlmima Haapsalu linna nimel kinnisasja koormamiseks reaalservituudi seadmise ja asjaõiguslepingut.
6.Korraldus teha teatavaks korralduse koopia saatmisega OÜ Vivaberg (riho@noavabrik.ee).
7.	Korraldus jõustub teatavakstegemisest.
8.	Tunnistada kehtetuks Haapsalu Linnavalitsuse 03.11.2011.a korraldus nr 668.
9.	Käesoleva korralduse peale võib esitada Haapsalu Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Urmas Sukles
Linnapea			Erko Kalev
			Linnasekretär